2.10. Tidsforhold ved kampens avslutning
2.10.1.
Ved turneringsformer hvor kampene spilles i mer eller mindre ubrutt rekkefølge, skal avslutningstidspunktet for hver halvrunde være fastlagt. Hvis TL endrer de fastsatte tidspunkter, skal han før runden begynner meddele når den skal være avsluttet.
Ramakamper avsluttes samtidig med rundens øvrige kamper.
2.10.2.
En overskridelse på under 5 minutter straffes ikke. Lag som overskrider den fastsatte tid med mere enn 5 minutter idømmes følgende straff:
Tidsoverskridelse Straff
0-4 minutter Advarsel
5-9 minutter 1 VP
10-14 minutter 2 VP
15-19 minutter 3 VP
20-24 minutter 5 VP
25-29 minutter 8 VP
Forsinkelser på 30 minutter eller mer straffes etter TL's skjønn, dog ikke mindre enn 8 VP.
TL bør normalt advare lag som er i fare for å bli straffet for langsomt spill, men unnlatelse herav fritar ikke de angjeldende lag for straff, se pkt. 2.5.1.
2.10.3.
De anførte fradrag er beregnet for lagkamper som spilles etter VP-skala 25-0. Ved andre skalaer benyttes fradrag som forholdsmessig svarer til ovenstående.