3.4. Oversitterrunder (walk-over)
3.4.1.
Et par kan bli oversittere hvis turneringsformen krever det, hvis motstanderne ikke har møtt opp, eller hvis motstanderne feilaktig har spilt ett eller flere av rundens spill tidligere.
3.4.2.
Poeng for eventuelle oversitterrunder tildeles først ved regnskapsutregningen for hele omganger; i barometerturneringer tildeles et foreløpig resultat ved utregning av runden.
3.4.3.
Vedrørende justert score, se pkt. 3.2.9. En barometerturnering uten pause regnes som én omgang, med pause som to omganger osv. I barometerturneringer over flere kvelder uten lengre pause, regnes hver kveld som én omgang.
3.4.4.
Et par som ved egen skyld pådrar motstanderne en eller flere oversitterrunder kan høyst tildeles 40% av de poeng det var mulig å oppnå i de(t) angjeldende spill.