Definisjoner
Alert
Et signal som gjør motstanderne oppmerksom på at de kan ha behov for en forklaring.
Benevnelse
Grand eller farge, avgitt i et bud.
Bet
Hvert stikk som spilleførerens side mangler for å vinne kontrakten (se §77).
Blindemann
1. Spilleførerens makker. Denne får status som blindemann når åpningsutspillet er foretatt.
2. Kortene til spilleførerens makker, etter at de er lagt ned på bordet etter åpningsutspillet.
Bonus
Alle poeng som vinnes utover trekkpoengene (se §77).
Bud
En forpliktelse til å vinne minst et spesifisert antall trekk i en angitt farge eller i grand (se også melding).
Delkontrakt
En kontrakt hvor summen av trekkverdiene er mindre enn 100.
Deltager
I en singelturnering: én spiller.
I en parturnering: to spillere som er makkere gjennom hele tur-neringen.
I en lagturnering: fire eller flere spillere som spiller på samme lag.
Dobling
En melding etter et bud av en motstander. Doblingen øker scoren på kontrakten enten den vinnes eller betes (se §19 og §77).
EBL
Forkortelse for European Bridge League.
Farge
En av fire forskjellige grupper av kort i stokken. Hver gruppe består av tretten kort og har et symbol som kjennetegn: Spar (), hjerter (), ruter () og kløver ().
Følge farge
Spille et kort i samme farge som er spilt ut.
Giv
1. En fordeling av kortene i stokken slik at de danner spillernes fire hender, hver med 13 kort.
2. En bestemt kortfordeling innbefattet meldingsforløpet av og spillet av den, alt betraktet som en helhet.
HM
Forkortelse for motstanderen til høyre (Høyre Motstander).
Honnør
Ess, Konge, Dame Knekt eller Tier.
Hånd
Den kortfordeling som opprinnelig er gitt til en spiller, eller den del av den som spilleren har igjen.
IMP (International Match Point)
En scoringsenhet som tildeles i samsvar med et skjema som er definert i §78B.
Justert resultat
Et resultat som fastsettes av TL etter skjønn (se §12), og som kan være enten en prosentvis tildeling av poeng eller en korrigert score.
1. Et prosentvis justert resultat er poeng som tildeles direkte hvor et resultat ikke kan oppnåes eller beregnes (f.eks. når en uregelmessighet hindrer at given kan bli spilt).
2. En korrigert score er den score som tildeles én eller begge sider i stedet for det resultat som faktisk ble oppnådd på given etter en uregelmessighet.
Kontrakt
En forpliktelse fra spilleførerens side til å vinne et spesifisert antall trekk i den benevnelse som er angitt i siste avgitte bud - udoblet, doblet eller redoblet.
Konvensjon
1. En melding som i følge makkerskapsavtale formidler en annen betydning enn:
· et ønske om å spille i angitte benevnelse (eller den sist angitte benevnelse)
· honnørstyrke i fargen
· lengde i fargen (minst 3 kort).
En avtale bare om generell styrke innebærer imidlertid ikke at et bud er konvensjonelt.
2. En makkeravtale om en motspillsmåte som har en betydning som må tolkes etter avtale snarere enn ved logisk slutning.
Korreksjon
En tilpasning som foretas av TL for at meldingsforløpet eller spillet skal fortsette så normalt som mulig etter at det har skjedd en uregelmessighet.
Korrigert score
En score som tildeles én eller begge sider i stedet for det resultat som faktisk ble oppnådd på given etter en uregelmessighet.
Kortstokk
De 52 kortene som bridge spilles med.
Lag
To eller flere par som spiller i forskjellig retning ved forskjellige bord, men for en felles score. (Et lag kan bestå av flere enn fire medlemmer, men bare fire spiller samtidig.)
Makker
Den spiller som man spiller sammen med mot de to andre spillerne ved bordet.
Mappe
1. En turneringsmappe som beskrevet i §2.
2 De fire hendene slik de opprinnelig er gitt og plassert i en turneringsmappe for å spilles i en bestemt omgang.
Melding
Ethvert bud samt dobling, redobling eller pass.
Meldingsforløp
1. Fremgangsmåten som bestemmer den endelige kontrakt gjennom en serie av meldinger.
2. Alle avgitte meldinger.
Middels
Det aritmetiske middeltall mellom høyeste og laveste poeng som kan tildeles.
Motspiller
En motstander av (den antatte) spillefører.
Motstander
En spiller som tilhører den annen side: et medlem av det makkerpar man spiller mot.
HM: motstanderen til høyre for en selv.
VM: motstanderen til venstre for en selv.
Omgang
En avsluttet del av en turnering som er omfattet av en eller flere runder som er forhåndsbestemt av den arrangerende organisasjon.
Omgiv
Ny giv for å erstatte en feilaktig giv.
Overstikk
Hvert stikk som spilleførerens side vinner i tillegg til kontrakten.
Pass
En melding som tilkjennegir at en spiller i denne tur ikke velger å avgi noe bud eller noen dobling eller redobling.
Poeng
En enhet som tildeles en deltager etter sammenligning med én eller flere andre scorer.
Psykisk melding
En overlagt og grovt villedende melding i forhold til håndens styrke og/eller fargefordeling.
Påspill
Det kortet man tar fra egen hånd og legger til et stikk.
Redobling
En melding etter at en motstander har doblet. Redoblingen øker scoren på kontrakten enten den vinnes eller betes (se §19 og §77).
Revoke
Spill av et kort i en annen farge når en spiller er i stand til å følge farge, eller det å ikke rette seg etter en pålagt utspillsbegrensning (se §61,§62,§63,§64).
Runde
Den del av en omgang som spilles uten at spillerne forflytter seg.
Score
Sum av trekkverdi og bonus, eventuelt verdien av beter, som føres på resultatslippen i henhold til §77.
Side
To spillere som utgjør et makkerpar overfor de andre to spillerne ved et bord.
Slem
En kontrakt som forplikter en side til å vinne seks trekk (lilleslem) eller sju trekk (storeslem).
Soneforhold
Forutsetningene for tildeling av bonuser og score for beter (se §77).
Spill
1. Det å legge et kort fra hånden til et stikk, inkludert det første kortet som er utspillet.
2. De samlede antall spilte spill.
3. Perioden spill av kort pågår.
4. Meldinger og spill av en mappe samlet.
Spillefører
Den spiller - i det paret som avga sluttbudet - som først avga et bud med den benevnelse som sluttkontrakten har. Han blir spillefører når åpningsutspillet er snudd med billedsiden opp. (Se imidlertid §54A når det gjelder åpningsutspill utenfor tur.)
Stikk
Den enhet som avgjør hvordan utfallet av en kontrakt skal bli. Et korrekt stikk består av fire kort, ett fra hver spiller i rekkefølge, med utspillet som det første.
Straff
En forpliktelse eller begrensning som pålegges én av sidene for overtredelse av disse lover.
Straffekort
Et kort som er fremvist for tidlig av en motspiller. Straffekortet kan være "stort" eller "lite" (se §50).
Straffepoeng
Reduksjon av oppnådde poeng. Reduksjonens størrelse bestemmes av TL.
TL
Forkortelse for turneringsleder.
Trekk
Hvert stikk over seks som vinnes av spilleførerens side.
Trekkpoeng
Summen av oppnådde trekkverdier på en giv.
Trekkverdi
Verdien som spilleførerens side blir tildelt for hvert trekk i en vunnet kontrakt (se §77).
Trumf
Ethvert kort av den farge kontrakten spilles i, når kontrakten er meldt i farge.
Tur
1. Den rekkefølge som spillerne melder eller spiller i (med urviseren).
2. Det tidspunkt i et meldingsforløp eller spill da det er korrekt for en spiller å melde eller spille.
Turnering
En konkurranse som består av én eller flere omganger.
Turneringsleder (TL)
En person som er utpekt til å lede en bridgeturnering og påse at lovene blir fulgt.
Uregelmessighet
Et avvik fra korrekt fremgangsmåte slik den er definert i lovene.
Utgang
En kontrakt hvor summen av trekkverdiene er 100 eller mer.
Utspill
Det første kort som spilles til et stikk.
VM
Forkortelse for motstander til venstre (Venstre Motstander).
WBF
Forkortelse for World Bridge Federation.
Åpningsutspill
Det kort som spilles ut til første stikk.