2.9. Tidsforhold ved kampens begynnelse
2.9.1.
Hvis en bestemt dato er fastsatt for en kamp som skal avvikles privat, skal kampen spilles denne dato, med mindre lagene blir enige om å avvikle den før den fastsatte spilledato. Bortelagets ønsker med hensyn til klokkeslett skal så vidt mulig følges, dog kan det bare unntaksvis stilles krav om start tidligere enn 0930 eller senere enn 1930.
For avvikling av NM-runder; se siste håndbok.
2.9.2.
Kamper med offisielt fastsatt klokkeslett for start skal starte på dette tidspunkt, med mindre TL på forhånd har endret starttidspunktet.
Ramakamper starter samtidig med rundens øvrige kamper.
2.9.3.
Et lag, hvis spillere ikke har tatt plass og er klare til å spille ved den offisielle start på en kamp (halvrunde), straffes med:
Forsinkelse Straff
0-4 minutter Advarsel
5-9 minutter 1 VP
10-14 minutter 2 VP
15-19 minutter 3 VP
20-24 minutter 4 VP
25-29 minutter 5 VP
Hvis turneringsform og avvikling tillater det, kan runden forlenges.
Pkt. 2.6.4 anvendes hvis spill annulleres p.g.a. at et lag er forsinket.
TL kan, hvis han finner det ønskelig, sette inn en annen spiller i maksimum tre spill (se pkt. 2.11.3 og 2.11.5 og §100 i Lovboka).
2.9.4.
Forsinkelser på 30 minutter og mer regnes som uteblivelse og straffes med tildeling av 0 VP til det uteblitte lag, men se pkt. 2.9.6, 2.9.7 og 2.9.8. angående force majeure. Et lag som uteblir fra siste kamp uten godkjent grunn (force majeure) rangeres etter de øvrige lag. Det fremmøtte lag får poeng etter reglene om oversitterkamper. (I cupkamper går den ikke-feilende side videre på WO.) Det deles ikke ut mesterpoeng.
Ved uteblivelse til andre halvrunde gjelder ovenstående regel for hele kampens resultat. Dog har det fremmøtte lag i sistnevnte tilfelle rett til å la 1. halvrundes resultat være gjeldende for hele kampen, og det deles ut mesterpoeng.
2.9.5.
Straffeutmålingene i pkt. 2.9.3 og 2.9.4 er beregnet etter VP-skala 25-0. Ved andre skalaer anvendes straff som forholdsmessig svarer til ovenstående.
2.9.6.
TL kan bestemme at straffebestemmelsene i pkt. 2.9.3. og 2.9.4. minskes eller faller helt bort i tilfelle av force majeure. Inntruffet tilfelle av force majeure skal meddeles TL (arrangøren) hurtigst mulig, og det er da tillatt å sette inn stedfortredere med TL's godkjennelse etter starttidspunktet. I alle andre tilfeller kan det ikke etter kampstart settes inn stedfortredere som ikke på forhånd er godkjent.
2.9.7.
Som force majeure anerkjennes plutselig oppstått sykdom, ulykker, samt svikt eller uhell på ellers pålitelige transportmidler. Det forutsetter at spillerne normalt kunne vært fremme i god tid før starttidspunktet.
2.9.8.
Ved force majeure tildeles uteblitt lag ved avsluttet serie det beste alternativet av:

A gjennomsnittet av egen VP-score i alle andre kamper, eller
B gjennomsnittet av de andre lags VP-score mot det laget de skulle møtt, dog maksimum 15 VP. Midlertidig tildeles med TMUs godkjennelse 13 VP

2.9.9.
I tilfeller hvor begge lag er ansvarlige for at kampen ikke blir spilt, idømmes begge lag straff. Hvis en slik kamp, eller en kamp hvor TL har gitt ytterligere henstand, spilles senere etter TL's aksept eller direktiv, idømmes lagene ingen straff for uteblivelsen, men turneringsansvarlige kan idømme en annen disiplinær straff.