§14. Manglende kort
A UFULLSTENDIG HÅND OPPDAGES FØR SPILLET BEGYNNER
Når tre av hendene er korrekte og man før spillet begynner oppdager at den fjerde er mangelfull, ettersøker TL alle manglende kort, og:

> 1. ALLE KORT BLIR FUNNET
> Hvis alle manglende kort blir funnet, blir de satt tilbake i den mangelfulle hånden.
> 2. ALLE KORT BLIR IKKE FUNNET
> Hvis alle manglende kort ikke kan finnes, rekonstruerer TL given så nær opptil dens opprinnelige form som mulig, ved å bytte ut den mangelfulle kortstokken med en ny.

B UFULLSTENDIG HÅND OPPDAGET ETTER AT SPILLET ER BEGYNT
Når tre av hendene er korrekte, og man etter at spillet er begynt oppdager at den fjerde er mangelfull, ettersøker TL alle manglende kort og:

> 1. ALLE KORT BLIR FUNNET
> a) Hvis alle manglende kort blir funnet blant de kortene som er spilt, kommer §67 til anvendelse.
> b) Hvis alle manglende kort blir funnet et annet sted, blir de satt tilbake i den mangelfulle hånden og det kan ilegges straff (se 3. nedenfor).
> 2. ALLE KORT BLIR IKKE FUNNET
> Hvis alle manglende kort ikke blir funnet, blir given rekonstruert så nær den opprinnelige form som mulig ved å bytte ut den mangelfulle kortstokken med en ny, og det kan ilegges straff (se 3. nedenfor).
> 3. MULIG STRAFF
> De kort som settes tilbake i en hånd under de betingelser som er beskrevet i seksjon B av denne paragraf, betraktes som å ha tilhørt den mangelfulle hånden hele tiden. De kan bli straffekort (§50), og unnlatelse av å ha spilt dem kan innebære revoke.