2.3. Lagenes plassering
2.3.1.
I hver kamp spiller et hjemmelag mot et bortelag. TL tildeler om nødvendig de respektive betegnelser. Er ikke annet angitt, betraktes det førstnevnte lag i startlisten som hjemmelag. For kamper hvor ett eller flere par spiller sterkt kunstige systemer, se pkt. 2.12.7.
2.3.2.
Hjemmelaget sitter under hele kampen N-S i åpent rom, Ø-V i lukket rom. For kamper hvor ett eller flere par spiller sterkt kunstige systemer, se pkt. 2.12.7.
2.3.3.
Hjemmelaget har i første halvrunde rett til å ta plass etter at bortelaget har satt seg. Ved starten av annen halvrunde plasserer hjemmelaget seg først, hvoretter bortelaget plasserer seg slik at ingen par spiller mot par de har møtt i første halvrunde. For kamper hvor ett eller flere par spiller sterkt kunstige systemer, se pkt. 2.12.7.
2.3.4.
Ethvert par på hjemmelaget, som fortsetter uendret i annen halvrunde, skal sitte i det rom de spilte første halvrunde. For kamper hvor ett eller flere par spiller sterkt kunstige systemer, se pkt. 2.12.7.
2.3.5.
Ved kamper som spilles over flere runder, dvs. med mer enn ett plasskifte, kan andre metoder anvendes.
2.3.6.
Bytting av par eller én spiller i en lagturnering kan kun skje ved halvtid eller etter en runde. TL kan imidlertid, hvis en spiller blir syk eller tvinges til å forlate turneringen av en annen gyldig grunn, dispensere fra denne regel.
2.3.7.
En endret parsammensetning betraktes som et nytt par. Dermed kan et uendret par i annen halvrunde møte én men ikke to spillere man møtte i første halvrunde. For kamper hvor ett eller flere par spiller sterkt kunstige systemer, se pkt. 2.12.7.
2.3.8.
Et par som går inn i annen halvrunde, inntar de plasser som det erstattede par skulle hatt. For kamper hvor ett eller flere par spiller sterkt kunstige systemer, se pkt. 2.12.7.
2.3.9.
TL skal sjekke at lagene sitter korrekt i begge rom, men det er lagenes ansvar å sette seg riktig. Dersom det oppdages at lag sitter feil, skal TL straks bringe på det rene hvilke spill de enkelte bord har spilt. Dersom ingen spill er spilt, plasseres spillerne i riktig retning og parene tildeles en advarsel som gjelder for resten av turneringen. Ved gjentagelse tildeles disiplinærstraff med ½ VP for hvert påbegynt spill, dog maksimum 2 VP pr. kamp. Alle spill som begge bord har rukket å spille, skal annulleres. Det skal ikke spilles ekstra spill i stedet for spill som blir annullert. Denne regel gjelder ikke i utslagsrunder uten fast tidsplan. I slike runder kan det settes inn nye spill hvis begge lag er enige om det, og arrangøren ikke motsetter seg det. Spill som kun er spilt ved det bordet som har riktig lagoppstilling, skal spilles ved det andre bordet med riktig lagoppstilling. Denne regel gjelder i begge halvrunder, og kan medføre at en halvrunde må annulleres i sin helhet. For beregning av vinnerpoeng ved annullerte spill, se pkt. 2.6.4.