## Kretspoeng

Kretspoeng utdeles i turneringer arrangert av kretsene, eller i turneringer godkjent av kretsene.

Spillere fra alle klubber tilsluttet NBF innen kretsen må gis anledning til å delta.

Det godkjennes at kretsene kan lage følgende objektive klasseinndelinger: Junior, veteraner, mix, dame, bedrift, spillestyrke (ruternål, elite). Kretsstyret er ansvarlig for at kriteriene er objektive og følges.

Turneringer for et utvalg av klubber kan ikke tildeles kretspoeng.

Kretsene rekvirerer kretspoeng fra NBF til gjeldende pris. Andre turneringsarrangører som godkjennes av kretsene kjøper kretspoeng av egen krets til den pris som kretsen bestemmer. Søknader til kretsen må inneholde opplysninger om antall deltakere, antall spill, antall runder og navn på turneringsleder.

Tabell D, E, F og G benyttes. For turneringer i kretsens regi eller med kretsens godkjennelse som er åpne for alle, kan det utdeles kretspoeng som bonus i tillegg til klubbpoeng (se tabell E2 og E3).