§24. Kort som er vist eller spilt ut under meldingsforløpet
Når TL finner at en spiller under meldingsforløpet har opptrådt slik at ett eller flere av spillerens kort er vist med fremsiden synlig for hans makker, skal TL forlange at kortet eller kortene blir lagt på bordet med fremsiden opp og bli liggende slik til meldingsforløpet er avsluttet. Hvis den feilende deretter blir motspiller, kan spillefører behandle kortet eller kortene som straffekort (§50).
Dessuten:
A LAVT KORT SOM IKKE ER SPILT UT FOR TIDLIG
Hvis det dreier seg om et enkelt kort med rang lavere enn honnør, og det ikke er spilt ut for tidlig, blir det ikke ytterligere straff.
B ET ENKELT HONNØRKORT ELLER ET FOR TIDLIG UTSPILT KORT
Hvis det er et honnørkort som er vist eller et hvilket som helst kort som er spilt ut for tidlig, er straffen at den feilendes makker må passe neste gang det er hans tur til å melde (se §23 når det gjelder en pass som skader den ikke-feilende side).
C TO ELLER FLERE KORT ER FREMVIST
Hvis to eller flere kort (uansett størrelse) er fremvist, er straffen at den feilendes makker må passe neste gang det er hans tur til å melde (se §23 når det gjelder en pass som skader den ikke-feilende side).