§52. Unnlatelse av å spille ut eller spille et straffekort
A MOTSPILLER UNNLATER Å SPILLE STRAFFEKORT
Når en motspiller unnlater å spille ut eller spille et straffekort slik det er fastsatt i §50, kan motspilleren ikke på eget initiativ trekke tilbake et annet kort som er spilt.
B MOTSPILLER SPILLER ET ANNET KORT

> 1. NÅR DETTE SPILLET BLIR GODTATT

> > a) SPILLEFØRER KAN GODTA SPILLET
> > Hvis en motspiller har spilt ut eller spilt et annet kort på et tidspunkt da lovene forlanger at han skal spille et straffekort, kan spilleføreren godta et slikt utspill eller spill.
> > b) SPILLEFØRER MÅ GODTA SPILLET
> > Hvis spilleføreren etter et slikt utspill eller spill har gjort et påfølgende spill fra sin egen eller blindemanns hånd, må han godta utspillet eller spillet.
> > c) STRAFFEKORTET ER FORTSATT STRAFFEKORT
> > Hvis det spilte kort blir godtatt ifølge enten pkt. a) eller pkt. b) ovenfor, er det uspilte straffekortet fortsatt straffekort.

> 2. SPILLET BLIR IKKE GODTATT
> Spilleføreren kan forlange at motspilleren bytter ut det ulovlig utspilte eller spilte kortet med straffekortet. Ethvert kort som er ulovlig spilt ut eller spilt av motspilleren som ledd i en slik uregelmessighet, blir et stort straffekort.