§49. Kort fremvist av en motspiller
Når en motspiller legger et kort på bordet med fremsiden opp, holder et kort slik at hans makker kan ha vært i stand til å se fremsiden av det, eller nevner et gitt kort på hånden før han har rett til å gjøre det etter normalt spilleforløp eller ifølge loven, blir som straff ethvert slikt kort straffekort (§50). Men se også fotnoten* til §68 når det gjelder en motspiller som har avgitt en uttalelse om et ufullstendig stikk som fremdeles spilles.
*(fotnote til §68): Hvis utsagnet eller handlingen bare gjelder hvordan et ufullført pågående stikk kan vinnes eller tapes, fortsetter spillet som normalt. Kort som er fremvist eller avslørt av en motspiller, blir ikke straffekort, men §16 (urettmessig informasjon) kan komme til anvendelse. Se også §57A (spill i utide).