§31. Bud utenfor tur
Når en spiller har avgitt et bud utenfor tur, og budet er annullert (fordi muligheten til å godta budet ikke er blitt benyttet - se §29), skjer følgende:
A DET ER HM'S TUR TIL Å MELDE
Når den feilende har avgitt et bud (eller en konvensjonell pass på makkers melding - i så fall kommer pkt. A2 nedenfor til anvendelse) når det er den feilendes HMs tur til å melde, skjer følgende:

> 1. HM PASSER
> Hvis denne motstander passer, må den feilende gjenta den melding som ble avgitt utenfor tur, og hvis det er en lovlig melding, blir det ingen straff.
> 2. HM PASSER IKKE
> Hvis denne motstander avgir et lovlig* bud, en dobling eller redobling, kan den feilende avgi en hvilken som helst lovlig melding. Når denne melding:
> *Hvis HM avgir en ulovlig melding, blir den straffet på normal måte.
> a) MELDINGEN GJENTAR SAMME BENEVNELSE
> gjentar den samme benevnelse som meldingen utenfor tur var avgitt i, må den feilendes makker som straff passe neste gang det er hans tur til å melde (se §23 om pass som skader den ikke-feilende side).
> b) MELDINGEN GJENTAR IKKE SAMME BENEVNELSE
> ikke gjentar den samme benevnelse som meldingen utenfor tur var avgitt i, kan utspillsstraff ifølge §26 komme til anvendelse, og som straff må den feilendes makker passe resten av meldingsforløpet (se også §23 om pass som skader den ikke-feilende side).

B DET ER MAKKERS ELLER VM'S TUR TIL Å MELDE
Når den feilende avgir et bud når det er makkers tur til å melde, eller VMs tur til å melde og den feilende ikke har meldt tidligere*, må den feilendes makker som straff passe resten av meldingsforløpet (se også §23 om pass som skader den ikke-feilende side). Utspillsstraff ifølge §26 kan også komme til anvendelse.
*Hvis en spiller senere i meldingsforløpet avgir bud når det er VMs tur til å melde, blir det betraktet som forandring av melding (§25).