§11. Forspillelse av retten til straff
A VED TILTAK AV DEN IKKE-FEILENDE SIDE
Retten til å få ilagt straff for en uregelmessighet kan forspilles hvis en av spillerne på den ikke-feilende side gjør noe som helst før TL er tilkalt. TL skal dømme at retten til straff er forspilt når den ikke-feilende side kan ha fått en gevinst ved noe motstanderne senere har gjort i uvitenhet om straffen.
B NÅR UREGELMESSIGHETEN BLIR PÅTALT AV EN TILSKUER

> 1. NÅR ANSVARET FOR TILSKUEREN LIGGER HOS DEN IKKE-FEILENDE SIDE
> Retten til å få ilagt straff for en uregelmessighet kan forspilles hvis uregelmessigheten først blir påtalt av en tilskuer hvis nærvær ved bordet er den ikke-feilende sides ansvar.
> 2. NÅR ANSVARET FOR TILSKUEREN LIGGER HOS DEN FEILENDE SIDE
> Retten til å korrigere en uregelmessighet kan forspilles hvis uregelmessigheten først blir påtalt av en tilskuer hvis nærvær ved bordet er den feilende sides ansvar.
> C STRAFF ETTER AT RETTEN TIL STRAFF ER FORSPILT
> Også etter at retten til å få ilagt straff er forspilt ifølge loven, kan TL tildele en straff i form av en disiplinærstraff (se §90).