2.8. Oversitterkamper
2.8.1.
Et lag som skal møte et lag som uteblir, eller som er gått ut av turneringen, vinner denne kampen. Det tildeles ikke mesterpoeng for kampen.

Uteblir et lag fra mer enn halvparten av kampene, strykes alle resultater oppnådd mot dette lag. Eventuelle oppnådde mesterpoeng mot laget strykes ikke.
2.8.2.
Det tildeles for en oversitterkamp beste alternativ av:

- A Enten 17 VP, eller
- B gjennomsnittet av egen VP-score i alle andre kamper, eller
- C gjennomsnittet av de andre lags VP-score mot det uteblitte lag.

2.8.3.
Hvis tildelt VP i oversitterkamper kan ha negativ innvirkning på lagets plassering, skal det foretas en etterjustering. Dette gjøres kun hvis laget er i opprykks- eller nedrykksposisjon eller hvis laget vil få MP-bonus ved slik etterjustering. Den tidligere fastlagte VP-score annulleres, og beste alternativ av de fire nedenstående brukes i stedet, avrundet oppad til nærmeste hele tall:

- A) Enten 17 VP, eller
- B) gjennomsnittet av de andre lags VP-score mot det uteblitte lag, eller
- C) gjennomsnittet av egen VP-score i alle andre kamper, eller
- D) man tar hensyn til den plassering laget hadde da justeringen fant sted. Hvis det ved justeringen var to eller flere foranliggende lag, tas gjennomsnittet av hva de to foranliggende lag samt de to nærmest etterfølgende lag har scoret mot det uteblitte lag. Var det ved justeringen kun ett foranliggende lag, tas gjennomsnittet fra dette og de tre etterfølgende lags scorer.