§44. Spillets avvikling
A UTSPILL TIL ET STIKK
En spiller som har utspillet til et stikk, kan spille ut et hvilket som helst kort fra sin hånd (med mindre spilleren er pålagt utspillsbegrensning etter en uregelmessighet begått av hans side).
B PÅFØLGENDE SPILL TIL STIKKET
Etter utspillet spiller hver av de andre spillerne et kort etter tur (med urviseren), og de fire kortene som er spilt på denne måten, utgjør et stikk. (Når det gjelder metoden å spille kortene og ordne stikkene på - se §65.)
C DET MÅ FØLGES FARGE
Når det spilles til et stikk, må enhver spiller følge farge såfremt det er mulig. Dette er en plikt som går foran alle andre krav i lovene.
D NÅR MAN IKKE KAN FØLGE FARGE
Hvis en spiller ikke kan følge farge, kan denne spille et hvilket som helst kort (med mindre spilleren er pålagt en begrensning etter en uregelmessighet begått av hans side).
E STIKK SOM INNEHOLDER TRUMF
Et stikk som inneholder trumf, vinnes av den spiller som har spilt den høyeste trumf.
F STIKK SOM IKKE INNEHOLDER TRUMF
Et stikk som ikke inneholder trumf, vinnes av den spiller som har spilt det høyeste kort i den utspilte farge.
G UTSPILL TIL DE ØVRIGE STIKK ETTER DET FØRSTE
Den spiller som har vunnet et stikk, spiller ut til neste stikk.