§27. Utilstrekkelig bud
A GODTAGELSE AV UTILSTREKKELIG BUD
Ethvert utilstrekkelig bud kan bli godtatt (behandlet som lovlig) dersom den feilendes VM velger å gjøre det. Hvis denne spilleren melder, er det automatisk godtatt.
B UTILSTREKKELIG BUD SOM IKKE BLIR GODTATT
Hvis et utilstrekkelig bud som er avgitt i riktig tur ikke blir godtatt, skal det rettes til et tilstrekkelig bud eller pass.

> 1. DET UTILSTREKKELIGE BUD ER IKKE KONVENSJONELT, OG BLIR ERSTATTET MED LAVESTE TILSTREKKELIGE MED SAMME BENEVNELSE

> > a) INGEN STRAFF
> > Hvis det viser seg helt uimotsigelig at både det utilstrekkelige budet og det korrigerte budet ikke var konvensjonelt, og dersom budet blir korrigert med lavest mulig tilstrekkelige bud med samme benevnelse, fortsetter meldingene som om uregelmessigheten ikke var skjedd (§16C2 kommer ikke til anvendelse i denne situasjonen, men se pkt. b) nedenfor).
> > b) TILDELING AV JUSTERT RESULTAT
> > Hvis TL dømmer at det utilstrekkelige budet formidlet såpass vesentlig informasjon at det skadet den ikke-feilende side, skal TL tildele et justert resultat.

> 2. DET UTILSTREKKELIGE BUD ER KONVENSJONELT, ELLER DET BLIR KORRIGERT MED ET HVILKET SOM HELST ANNET BUD ELLER MED PASS
> Dersom enten det utilstrekkelige budet eller det lavest tilstrekkelig budet med samme benevnelse kan ha vært konvensjonelt, eller dersom budet blir korrigert med et hvilket som helst annet tilstrekkelig bud eller med pass, må den feilendes makker som straff passe hver gang det er hans tur til å melde (anvendt §10C1, og se §23 om pass som skader den ikke-feilende side; utspillsstraff ifølge §26 kan også komme til anvendelse).
> 3. FORSØK PÅ Å KORRIGERE ET UTILSTREKKELIG BUD MED DOBLING ELLER REDOBLING
> Hvis den feilende forsøker å erstatte et utilstrekkelig bud med en dobling eller redobling, blir denne melding annullert. Som straff må den feilendes makker passe resten av meldingsforløpet. (Se også §23 om pass som skader den ikke-feilende side. Utspillsstraff ifølge §26 kan også komme til anvendelse.)

C UTILSTREKKELIG BUD UTENFOR TUR
Hvis en spiller avgir et utilstrekkelig bud utenfor tur, kommer §31 til anvendelse.