§42. Blindemanns rettigheter
A ABSOLUTTE RETTIGHETER

> 1. GI INFORMASJON
> Blindemann har rett til, i TLs nærvær, å gi informasjon om faktiske forhold eller om regelspørsmål.
> 2. HOLDE TELLING PÅ STIKKENE
> Blindemann kan holde telling på vunne og avgitte stikk.
> 3. HJELPE SPILLEFØRER MED SPILL AV KORT
> Blindemann kan spille sine egne kort som spilleførerens hjelper og etter dennes instrukser (hvis blindemann antyder eller foreslår et spill - se §45F).

B BEGRENSEDE RETTIGHETER
Blindemann har andre rettigheter. Disse er begrenset av bestemmelsene i §43.

> 1. SPØRRE OM REVOKE
> Når spillefører har unnlatt å følge farge til et stikk, kan blindemann spørre om han fremdeles har kort i den spilte fargen. Blindemann kan ikke spørre noen av motstanderne om dette.
> 2. FORSØKE Å FORHINDRE UREGELMESSIGHET
> Blindemann kan forsøke å forhindre at spilleføreren foretar en uregelmessighet.
> 3. PÅPEKE AT EN UREGELMESSIGHET HAR SKJEDD
> Blindemann kan påpeke enhver uregelmessighet, men bare etter at spillet av hånden er avsluttet.