§58. Samtidig utspill eller påspill
A SAMTIDIG SPILL FRA TO SPILLERE
Et utspill eller påspill som foretas samtidig med et lovlig utspill eller påspill fra en annen spiller, betraktes som å komme etter dette.
B SAMTIDIG SPILL FRA SAMME HÅND
Hvis en spiller spiller ut eller på to eller flere kort samtidig, skjer følgende:

> 1. ETT KORT ER FREMVIST
> Hvis bare ett kort er fremvist, er dette kortet spilt. Alle andre kort tas opp uten straff.
> 2. FLERE KORT ER FREMVISTE
> Hvis mer enn ett kort er fremvist, velger spilleren selv hvilket kort han vil spille. Hvis han er motspiller, blir ethvert annet fremvist kort straffekort (se §50).
> 3. ET FREMVIST KORT BLIR TRUKKET TILBAKE
> Etter at en spiller har trukket tilbake et fremvist kort, kan en motstander som har gjort et påfølgende påspill til dette kortet, trekke sitt kort tilbake og bytte det ut med et annet uten straff (se §16C**).
> **§16C sier at all informasjon som fremkommer ved at et slikt kort trekkes tilbake, er ulovlig for den feilendes makker.
> 4. FEILEN BLIR IKKE OPPDAGET
> Hvis det samtidige spill ikke blir oppdaget før begge sider har spilt til neste stikk, kommer §67 til anvendelse.