§17. Meldingsforløpets varighet
A MELDINGSFORLØPET BEGYNNER
Meldingsforløpet for en side begynner når én fra makkerparet ser på fremsiden av kortene sine**.
**Dette er for å forhindre f.eks. en diskusjon om system etter at man har sett på kortene for neste giv.
B DEN FØRSTE MELDING
Den første melding avgis av den spiller som på mappen er angitt som giver.
C PÅFØLGENDE MELDINGER
Spilleren på giverens venstre side avgir neste melding, og deretter hver spiller i tur og orden med urviseren.
D KORT FRA FEIL MAPPE
Hvis en spiller** som av vanvare har tatt opp kortene fra feil mappe avgir en melding, blir denne meldingen annullert. Hvis VM har rukket å melde etter meldingen som ble annullert, skal TL annullere spillet ved dette bordet og tildele justert score dersom den feilendes nye melding har vesentlig annen betydning enn den som ble annullert (disiplinærstraff - se §90).
Når spillet som den feilende tok opp kortene fra skal spilles, skal TL tillate at spillet spilles som normalt hvis den feilende gjentar sin opprinnelige melding. Hvis meldingen den feilende avgir avviker på noen måte, skal TL annullere spillet og tildele justert score (disiplinærstraff - se §90).
**Kun én spiller har tatt opp kortene fra feil mappe, de andre tre har tatt kortene fra riktig mappe.
E AVSLUTNING AV MELDINGSFORLØPET
Meldingsforløpet avsluttes når alle fire spillere passer eller når en gitt melding blir etterfulgt av tre passer i tur og orden, og åpningsutspillet er snudd med billedsiden opp (når det gjelder en pass utenfor tur som er godtatt - se §34).