§9. Fremgangsmåten etter en uregelmessighet
A PÅTALE AV UREGELMESSIGHETER

> 1. UNDER MELDINGSFORLØPET
> Enhver spiller kan påtale en uregelmessighet under meldingsforløpet, uansett om det er spillerens tur til å melde eller ikke, med mindre loven sier noe annet.
> 2. UNDER SPILLETS FORLØP
> a) SPILLEFØRER ELLER MOTSPILLERNE
> Spilleføreren og begge motspillerne kan påtale en uregelmessighet som skjer under spillets forløp, med mindre loven sier noe annet.
> b) BLINDEMANN (Blindemanns rettigheter er definert i §42 og §43)
> 1. Blindemann kan ikke påtale en uregelmessighet som skjer under spillets forløp, men kan gjøre det etter at hånden er ferdigspilt.
> 2. Blindemann kan forsøke å hindre at spilleføreren begår en uregelmessighet (§41B2).

B NÅR EN UREGELMESSIGHET ER PÅTALT

> 1. TILKALLING AV TURNERINGSLEDER
> a) NÅR SKAL TURNERINGSLEDER TILKALLES-
> TL må tilkalles med en gang når en uregelmessighet er påtalt.
> b) HVEM KAN TILKALLE TURNERINGSLEDER-
> Enhver spiller, inkludert blindemann**, kan tilkalle TL etter at en uregelmessighet er påtalt.
> **Blindemann kan ikke påtale en uregelmessighet mens spillet pågår, men han kan tilkalle TL etter at en annen spiller har påtalt en uregelmessighet.
> c) RETTIGHETENE BEHOLDES
> Ved å tilkalle TL mister ikke spilleren noen av de rettigheter han ellers måtte ha.
> d) MOTSTANDERNES RETTIGHETER
> Dersom en spiller påtaler en uregelmessighet som er begått av egen side, påvirker ikke dette motstandernes rettigheter.
> 2. VIDERE MELDINGER ELLER SPILL
> Ingen spiller skal foreta seg noe før TL har forklart alt som har med korrigering og med ileggelse av straff å gjøre.

C NÅR EN UREGELMESSIGHET KORRIGERES I UTIDE
Hvis en feilende spiller korrigerer en uregelmessighet i utide, kan det påføre spilleren ytterligere straff (se §26 om utspillsbegrensninger).