§74. Oppførsel og etikette
A KORREKT HOLDNING

> 1. HØFLIGHET
> Spillerne bør innta en høflig holdning til enhver tid.
> 2. ETIKETTE I ORD OG HANDLING
> Spillerne bør omhyggelig unngå enhver bemerkning eller handling som kan ergre eller sjenere andre spillere, eller forstyrre deres glede over spillet.
> 3. OVERHOLDELSE AV KORREKT FREMGANGSMÅTE
> Alle spillere bør følge ensartede og korrekte fremgangsmåter i meldinger og spill.

B ETIKETTE
Enhver spiller bør avholde seg fra:

> 1. å ikke vie spillet tilstrekkelig oppmerksomhet.
> 2. å komme med sjenerende/irriterende kommentarer under meldingsforløpet og spillet.
> 3. å ta frem et kort før det er vedkommendes tur til å spille.
> 4. å forlenge spillet unødig (for eksempel ved å spille selv om man vet med sikkerhet at resten står) for å bringe en motstander ut av fatning.
> 5. å tilkalle TL på en måte som er uhøflig overfor TL eller de øvrige deltagere.

C BRUDD PÅ FREMGANGSMÅTEN
Følgende blir å betrakte som brudd på fremgangsmåten:

> 1. å bruke forskjellige benevnelser på samme melding eller spill.
> 2. å tilkjennegi tilfredshet eller misnøye med en melding eller et spill.
> 3. å tilkjennegi en forventning eller hensikt om å vinne eller tape et stikk som ikke er fullført.
> 4. å komme med kommentarer under meldings- og spilleforløpet, eller på annen måte oppføre seg slik at det henleder oppmerksomheten på et viktig poeng eller på antallet stikk som fortsatt trenges for et vellykket resultat.
> 5. å se anspent på noen av spillerne under meldings- og spilleforløpet, eller se på en annen spillers hånd i den hensikt å se kortene, eller å iaktta hvor spilleren trekker kort fra (men det er korrekt å handle ut fra informasjon som man har fått ved å se en motstanders kort av vanvare*).
> *Når det gjelder tilfeller der en spiller kan ha fremvist kort med forsett - se §73.
> 6. å vise åpenbar mangel på ytterligere interesse for en giv (for eksempel ved å legge sammen kortene).
> 7. å bevisst variere det normale tempo for meldinger eller spill for å bringe en motstander ut av fatning.
> 8. å forlate bordet uten grunn før runden er offisielt avsluttet.