§102. Generelle bestemmelser om plassering
A OPPSETT
Lagene møtes i henhold til det trykte program. Førstnevnte lag (kalt arrangerende lag) sitter hele tiden Nord-Syd i åpent rom og Øst-Vest i lukket rom.
B ARRANGERENDE LAG
Det privilegium å være arrangerende lag avgjøres ved loddtrekning før turneringen, og vil gis hvert lag i omtrent halvparten av kampene.
C ARRANGERENDE LAGS RETTIGHETER I FØRSTE HALVRUNDE
Det arrangerende lag har rett til i første halvrunde å plassere sine spillere etter at motstanderne (kalt gjestende lag) har plassert sine.
D ARRANGERENDE LAG - ANNEN HALVRUNDE
I annen halvrunde vil par som er tilbake av det arrangerende lag holde seg i det rommet hvor de har spilt.
E FORANDRING AV PAR ELLER MAKKERSKAP
Forandring av par eller makkerskap kan bare gjøres etter at halvparten av kampen er ferdigspilt.
F BYTTE AV MAKKER
Bytte av makker betyr et nytt par.
G STEDFORTREDENDE PAR
Et stedfortredende par i annen halvdel av kampen tar plassene til det par de erstatter.
H GJESTENDE LAGS RETTIGHETER I ANNEN HALVRUNDE
Når det arrangerende lag har utpekt sine spillere for annen halvrunde og de har inntatt sine plasser, skal det gjestende lag plassere sine spillere slik at ikke noe par spiller mot par de allerede har spilt mot.
I ANDRE FORANDRINGER
Det kan ikke gjøres andre forandringer enn de som er nevnt ovenfor uten tillatelse fra TL, og slik tillatelse gis bare på grunn av sykdom eller annen tilstrekkelig grunn.
J ADGANG TIL Å FORLATE ROMMET
Under kampen har ikke spillerne rett til å forlate det rom hvor de spiller, unntatt etter tillatelse av TL, eller i lukket rom i følge med en av TLs representanter.
K SPILL I ÅPENT ROM
Spill i åpent rom mellom to lag kan bare begynne etter at spillerne på de samme lag i det lukkede rom har satt seg.