3.3. Bestemmelse av vinner
3.3.1.
De oppnådde poeng legges for hvert enkelt par sammen for hver omgang. Omgangsresultater legges så sammen, og det paret som har flest poeng er vinner.
3.3.2.
Hvis to eller flere par står likt, skal den innbyrdes rekkefølgen kvalitetsberegnes slik:
Parene har spilt samme spill (gruppe og retning likegyldig):
Hvert spill sammenlignes for seg; paret tildeles 2 kvalitetspoeng når de har oppnådd flere poeng på spillet enn det andre paret, 1 kvalitetspoeng for identisk poeng og 0 poeng for dårligere. (Man regner ut som om poengene var score; toppen finner man ved å multiplisere antall involverte par med 2 og trekke fra 2. Med 2 involverte par blir altså toppen (2x2)-2=2, med 3 involverte par blir toppen (3x2)-2=4, og med 4 involverte par blir toppen (4x2)-2=6 osv.)
Parene har ikke spilt samme spill:
Paret får 2 kvalitetspoeng for hvert spill over middels, 1 kvalitetspoeng for middels og 0 kvalitetspoeng for under middels.
Det par som på denne måten får flest kvalitetspoeng plasseres først. Ved fortsatt poenglikhet rangeres parene etter innbyrdes oppgjør.
3.3.3.
Den offisielle regnskapsutregningen skal være tilgjengelig for spillernes revisjon.
3.3.4.
For rettelser av feil, se pkt. 3.2.7.