§ 100. Innsetting av stedfortreder
I en lagturnering har hvert lag rett til å stille med seks spillere pluss en ikke spillende lagkaptein. (Arrangøren av en turnering kan tillate ytterligere spillere.) Hvis bare fire spillere er anmeldt opprinnelig, kan ytterligere spillere anmeldes før spillet begynner, under forutsetning av godkjennelse av vedkommende komité (styre eller kreditiv). Det kan ikke være spillere som tidligere har vært anmeldt på et annet lag. Etter at spillet er begynt, kan ikke nye spillere opptas blant de fire opprinnelige spillere uten etter tillatelse av vedkommende komité (appellkomité). Hvis alle spillerne på et lag har spilt og det av gyldig grunn blir behov for ytterligere en spiller, kan TL eller appellkomitéen utnevne stedfortreder for å utfylle laget, eller la den ikke spillende kaptein tre inn. En slik innsatt stedfortreder skal fullføre den aktuelle omgang.