§30. Pass utenfor tur
Når en spiller har passet utenfor tur (og meldingen er annullert fordi muligheten til å godta meldingen ikke er benyttet - se §29), skjer følgende:
A FØR NOEN AV SPILLERNE HAR AVGITT BUD
Når en spiller har passet utenfor tur før noen av spillerne har avgitt bud, må den feilende som straff passe neste gang han er i tur til å melde, og §72B1 kan komme til anvendelse.
B ETTER AT DET ER AVGITT BUD

> 1. NÅR DET ER HM'S TUR TIL Å MELDE
> Etter at en av spillerne har avgitt bud og det blir passet utenfor tur når det er HMs tur til å melde, må den feilende som straff passe neste gang han er i tur til å melde (hvis denne passen utenfor tur var en konvensjon som refererte til en spesifikk farge eller flere farger, kan utspillsstraff som beskrevet i §26 komme til anvendelse).
> 2. NÅR DET ER MAKKERS TUR TIL Å MELDE

> > a) HVA DEN FEILENDE MÅ GJØRE
> > Etter at en spiller har avgitt bud, må den feilende som har passet utenfor tur - når det er makkers tur til å melde - som straff passe resten av meldingsforløpet. §72B1 kan komme til anvendelse.
> > b) HVA DEN FEILENDES MAKKER KAN GJØRE
> > Den feilendes makker kan avgi ethvert tilstrekkelig bud eller passe, men ikke doble eller redoble i den aktuelle melderunde. §72B1 kan også komme til anvendelse.

> 3. NÅR DET ER VM'S TUR TIL Å MELDE
> Etter at en spiller har avgitt bud, og det meldes pass utenfor tur når det er den feilendes VM som skal melde, blir passen betraktet som en forandring av melding og §25 kommer til anvendelse.

C NÅR PASSEN ER KONVENSJONELL
Når en pass som avgis utenfor tur er konvensjonell, kommer §31 til anvendelse og ikke §30. En pass er konvensjonell dersom den ifølge spesiell avtale lover mer enn en nærmere angitt styrke, eller hvis den kunstig lover eller benekter verdier utenfor den fargen som sist er blitt nevnt.