§69. Godtagelse av krav eller avståelse
A FORUTSETNINGER FOR GODTAGELSE
Et krav eller en avståelse er godtatt når en deltager går med på en motstanders krav eller avståelse, og ikke gjør noen innvendinger mot kravet eller avståelsen før spillerens side avgir en melding på en påfølgende mappe, eller før runden er avsluttet. Mappen blir scoret som om de krevede eller avståtte stikk var blitt vunnet eller tapt gjennom spill.
B TILBAKETREKNING AV GODTAGELSE
Innenfor den korrigeringsfrist** som er fastsatt i §79, kan en deltager trekke tilbake sin godtagelse av en motstanders krav, men bare hvis han har godtatt tapet av et stikk som hans egen side faktisk har vunnet, eller tapet av et stikk som etter TLs vurdering ikke kunne tapes ved noen normal* spillemåte for de resterende kortene. Mappen blir i så fall scoret på ny og eventuelle slike stikk tildeles den siden som hadde godtatt kravet.
**Korrigeringsfristen er normalt 30 minutter dersom arrangøren ikke har bestemt noe annet.
*Når det gjelder bestemmelsene i §69, §70 og §71, vil "normal" spillemåte omfatte spillemåter som ville anses som skjødesløse eller under vanlig standard for den spiller det gjelder, men ikke irrasjonelle spillemåter.