## 3.3.1 Søknader

Søknader for kommende sesong regnet fra 1. september til 31. august sendes kretsene innen 20. mai på NBFs søknadsskjema. Kretsen kontrollerer at søknadene er fullstendig utfylt med vedlegg av resultatliste for forrige arrangement, og at kravene for tildeling er oppfylt. Kretsen rangerer turneringene som arrangeres av klubbene i kretsen eller kretsen selv. Søknadene skal foreligge på NBFs kontor senest 1. juni.

Det er anledning til å søke i løpet av sesongen, slike søknader sendes også via egen krets. Søknadsfristen er to måneder før turneringsarrangementet.

De helgene NBF arrangerer Seriemesterskapet i åpen klasse tildeles ikke FP til andre turneringer.

Ved omberamming av turneringer skal det søkes om tildeling på ny dato via kretsen.

Dersom arrangøren, når startlisten foreligger, mener at en turnering oppfyller kravene til en høyere bonusskala, kan det sendes inn søknad til NBF om forhøyet tildeling. Startlisten må vedlegges. Bruk telefaks 22 08 17 85 eller Email nbf@bridgefederation.no

Tildeling av bonuspoeng etter skala 3-2-1 og 4-3-2-1 er automatisk når de kvantitative kravene er oppfylt. Det er derfor ikke nødvendig å søke om forhøyet tildeling til disse skalaene.

Arrangøren skal etter turneringen sende inn resultatlisten og en rapport med følgende tilleggsopplysninger::
Beskrivelse av lokaler, turneringsform, regnskapsservice, spillservice (spillstensiler m.m.), turneringsledelse, samarbeid med NBP/media og NBF.