1.1 Generelt

1.1.1.
NBFs turneringer bekjentgjøres i NBFs håndbok. Der er påmeldingsfrister, betalingsfrister, startkontingenter og spilledatoer bekjentgjort. NBFs turneringer er:

A NM par B NM for junior C NM mix D NM veteraner E MP-treff F NM for klubblag G Seriemesterskapet H Seriemesterskapet for damer I Andre turneringer | Se pkt. 1.2. Se pkt. 1.3. Se pkt. 1.4. Se pkt. 1.5. Se pkt. 1.6. Se pkt. 1.7. Se pkt. 1.8. Se pkt. 1.9. Se pkt. 1.10.

1.1.2.
Alle spillere som er medlem i klubber tilsluttet NBF, som har betalt kontingent for inneværende år og for øvrig har innfridd sine forpliktelser overfor NBF, har rett til å delta i NBFs turneringer.
Dersom en klubb ikke har innfridd sine forpliktelser overfor NBF kan klubbens Medlemmer fratas representasjonsretten.
Medlemmer er spillere som klubben har betalt kontingent for til krets og forbund. Alle medlemmer må være Medlem i minst én klubb.
1.1.3.
En spiller som er spilleberettiget i henhold til punkt 1.1.2., har rett til å melde på par eller lag til NBFs turneringer eller kvalifiseringer i den krets hvor spillerens klubb er registrert som medlem i NBF. Hvis spilleren er Medlem i flere klubber, har han/hun påmeldingsrett etter følgende regler:

- Hvis spilleren kun er Medlem i klubber i samme krets, har han/hun, for hver turnering, påmeldingsrett fra én klubb i den kretsen.
- Hvis spilleren er Medlem i klubber fra forskjellige kretser, har han/hun, for hver turnering, påmeldingsrett fra én av disse klubbene etter eget ønske.
  Tvilstilfeller kan bringes inn for NBFs styre, både av en krets, klubb og spiller.

1.1.4.
Et par skal påmeldes i den krets hvor begge spillere er påmeldingsberettiget. Er parets spillere påmeldingsberettiget i hver sin krets, kan de fritt velge én av disse. Men se reglement for NM mix (pkt. 1.4.3.), NM veteran (pkt. 1.5.3.) og NM junior (pkt. 1.3.3.) i de tilfeller hvor kretsen ikke har eget arrangement.
Det er imidlertid en forutsetning for å få med par i NM-finalene at arrangementet følger de lover og regler som NBF har satt opp.
1.1.5.
Lag til Seriemesterskapet og Seriemesterskapet for damer skal påmeldes fra den krets hvor flest av lagets spillere er påmeldingsberettiget. Hvis laget består av like mange spillere fra flere kretser, kan påmelding fritt skje i én av disse. Et lag kan nektes etteranmelding av spillere hvis det medfører endring i lagets kretstilhørighet.
1.1.6.
Påmelding til NM for klubblag skjer via klubbene. Påmelding til NBFs andre turneringer skal skje skriftlig via kretsene til NBF. Påmeldingen skal inneholde navn på samtlige spillere, samt adresse og telefonnummer for:

- Par: Ansvarlig person i paret
- Lag: Lagkaptein
  Denne person er kontaktperson for NBF angående informasjon, reisegodtgjørelse eller annet mellomværende.

1.1.7.
Dersom betalingsfrister eller påmeldingsfrister ikke er overholdt, kan NBF diskvalifisere en spiller, et par eller et lag for den angjeldende turnering.
1.1.8.
I NBFs turneringer må det kun benyttes tilfeldig gitte spill (datagitte eller håndgitte), og utvalgte spill må ikke benyttes. Herfra unntas MP-treff.
1.1.9.
I alle NBFs turneringer spilles det om mesterpoeng.
1.1.10.
Systemer tillatt brukt i NBFs turneringer er systemer som til enhver tid er godkjent av NBF. I tvilstilfeller bør systemdokumentasjon sendes inn til Lovutvalget.