1.3. NM og regionsmesterskap for junior
1.3.1.
Generelt gjelder pkt. 3. Turneringsreglement, parturneringer.
1.3.2.
En spiller er junior til og med det kalenderåret vedkommende fyller 25 år.
1.3.3.
Regionsmesterskap er grunnlaget for deltagelse i NM junior. Landet deles inn i regioner. Spillerne kan velge den mest hensiktsmessige regionen.
1.3.4.
I NM junior deltar inntil 36 par. NBF fordeler antall plasser til hver region etter deltagelsen i de ulike regioner. Siste års juniormestere har som par rett til deltagelse i finalen uten forutgående kvalifisering dersom begge holder aldersgrensen. Paret bestemmer selv om det vil delta i kvalifiseringen, da intet par skal fratas muligheten til å bli regionsmestre i en gitt sesong. Deltar en eller begge spillerne i regionsmesterskapet med en annen makker, kan denne (disse) ikke kvalifisere seg til finalen hvis mestrene har tilkjennegitt at de vil forsvare sitt mesterskap, uansett om dette skjer eller ikke. Parets plassering i kvalifiseringen har i så fall ingen betydning for de øvrige deltageres kvalifiseringsrett.
1.3.5.
I tilfelle forfall til finalen vil det neste par på resultatlisten fra samme region få den ledige plassen.
1.3.6.
Kretser som blir tildelt regionsmesterskapene er ansvarlig for alt i forbindelse med arrangementet, også premiering (se pkt. 1.3.8).
1.3.7.
NBF fastsetter spillested for NM junior ett år i forveien. NBF er ansvarlig for premieringen.
1.3.8.
Startkontingenten i regionsmesterskapene holdes lavest mulig og skal bare dekke utgifter til arrangement og premiering. Minst 25% av spillerne premieres. Startkontingent i NM junior kunngjøres i siste håndbok.
1.3.9.
Reisestøtte. Se eget punkt under "Norgesmesterskap og regionsmesterskap for junior" og "Reisereglement for NBF" i siste håndbok.