§76. Tilskuere
A TILSKUERNES OPPFØRSEL UNDER MELDINGS- OG SPILLEFORLØPET

> 1. BARE ÉN HÅND
> En tilskuer bør ikke se på hånden til mer enn én spiller, uten etter særskilt tillatelse.
> 2. PERSONLIGE REAKSJONER
> En tilskuer må ikke tilkjennegi noen reaksjoner på meldinger eller spill mens en giv er i spill.
> 3. SÆREGEN ADFERD ELLER BEMERKNINGER
> Så lenge en runde pågår, må tilskueren avholde seg fra særegen adferd eller bemerkninger av noe slag (innbefattet samtale med noen av spillerne).
> 4. HENSYN TIL SPILLERNE
> En tilskuer må på ingen måte forstyrre noen av spillerne.
> B TILSKUEREN MÅ IKKE GRIPE INN I SPILLET
> En tilskuer kan ikke påpeke at en uregelmessighet eller feil har skjedd, og heller ikke uttale seg om noe spørsmål vedrørende lovene eller faktiske forhold, unntatt på forespørsel av TL.