§8. Avvikling av rundene
A FLYTTING AV MAPPER OG SPILLERE

> 1. TURNERINGSLEDERENS INSTRUKSER
> TL gir spillerne instrukser om den korrekte flytting av mapper og bevegelse av deltagerne.
> 2. ANSVARET FOR FLYTTING AV MAPPER
> Ved hvert bord er Nord ansvarlig for å flytte mappene når de er ferdigspilt ved bordet og sørge for at de kommer til riktig bord før neste runde, med mindre TL har bestemt noe annet.

B AVSLUTNING AV RUNDEN
I alminnelighet avsluttes en runde når TL gir signal om at neste runde starter. Men hvis et bord ikke har avsluttet spillet til denne tid, fortsetter runden ved dette bordet helt til spillet er fullført og spillerne har forflyttet seg**.
**Hvis spillet ved ett eller flere bord går svært langsomt, og man innen en frist som TL bestemmer, ikke har påbegynt meldingsforløpet på en eller flere mapper, kan TL bestemme at mappen(e) ikke blir spilt. Begge par får i slike tilfeller middels på mappen, men TL kan ilegge straff i henhold til §90B2 (langsomt spill).
C AVSLUTNING AV SISTE RUNDE OG SELVE OMGANGEN
Siste runde i en omgang samt selve omgangen avsluttes ved hvert bord når alle mapper som er oppsatt for vedkommende bord er fullført, og når alle scorer er ført på riktige skjemaer uten umiddelbare innvendinger.