§65. Ordning av stikkene
A FERDIGSPILTE STIKK
Når det er spilt fire kort til et stikk, snur hver av spillerne sitt eget kort med fremsiden ned foran seg på bordet.
B MARKERING AV STIKK

> 1. VUNNE STIKK
> Hvis spillerens side har vunnet stikket, legges kortet med lengderetningen pekende mot makker.
> 2. TAPTE STIKK
> Hvis motstanderne har vunnet stikket, legges kortet med lengderetningen pekende mot motstanderne.

C ORDEN
Hver av spillerne ordner sine egne kort i god orden, i en rekke der kortene overlapper hverandre i den rekkefølge de er spilt - slik at det kan foretas en gjennomgang av spillet etter at det er fullført, for om nødvendig å fastsette hvor mange stikk hver av sidene har vunnet, eller i hvilken rekkefølge kortene er spilt.
D ENIGHET OM RESULTATET AV SPILLET
En spiller skal ikke bringe uorden i sine kort før det er oppnådd enighet om hvor mange stikk hver av sidene har vunnet. En spiller som ikke oppfyller dette kravet, forspiller sin rett til å gjøre krav på omstridte stikk eller til å fremsette påstand om revoke.