§19. Dobling og redobling
A DOBLINGER

> 1. LOVLIG DOBLING
> En spiller kan bare doble det siste av foregående bud. Dette budet må være avgitt av en motstander, og det må ikke ha kommet andre meldinger enn pass imellom.
> 2. KORREKT FORM FOR DOBLING
> En spiller som dobler, skal ikke nevne antallet av trekk eller benevnelse. Den eneste korrekte form er å bruke det ene ordet "dobler"**.
> **Ved bruk av meldebokser skal kortet for dobling legges på bordet når man dobler.
> 3. DOBLING AV FEILAKTIG ANGITT BUD
> Hvis en spiller som dobler nevner et feilaktig bud, eller et feilaktig antall trekk eller en feilaktig benevnelse, blir det å betrakte som om han har doblet det faktisk avgitte bud. (§16 om urettmessig informasjon kan komme til anvendelse.)

B REDOBLINGER

> 1. LOVLIG REDOBLING
> En spiller kan bare redoble den sist foregående dobling. Denne doblingen må være avgitt av en motstander, og det må ikke ha kommet andre meldinger enn pass imellom.
> 2. KORREKT FORM FOR REDOBLING
> En spiller som redobler, skal ikke nevne antallet av trekk eller benevnelse. Den eneste korrekte form er å bruke det ene ordet "redobler"**.
> **Ved bruk av meldebokser skal kortet for redobling legges på bordet når man redobler.
> 3. REDOBLING AV FEILAKTIG ANGITT BUD
> Hvis en spiller som redobler, nevner det doblede bud på en feilaktig måte, eller nevner feilaktig antall trekk eller benevnelse, blir det å betrakte som om han har redoblet det faktisk avgitte bud. (§16 om urettmessig informasjon kan komme til anvendelse.)

C OPPHEVELSE AV DOBLING ELLER REDOBLING
Enhver dobling eller redobling blir opphevet av et påfølgende lovlig bud.
D SCORING AV DOBLET ELLER REDOBLET KONTRAKT
Hvis et doblet eller redoblet bud ikke etterfølges av et lovlig bud, forhøyes scoren som angitt i §77.