§55. Spilleførers utspill utenfor tur
A SPILLEFØRERS UTSPILL BLIR GODTATT
Hvis spilleføreren har spilt ut utenfor tur fra sin egen eller blindemanns hånd, kan hver av motspillerne godta utspillet som beskrevet i §53, eller kreve at det blir trukket tilbake (etter en feilinformasjon, se §47E1).
B VED KRAV OM AT SPILLEFØRER SKAL TREKKE UTSPILLET TILBAKE

> 1. NÅR DET ER EN MOTSPILLERS TUR TIL Å SPILLE UT
> Hvis spilleføreren har spilt ut fra sin egen eller blindemanns hånd på et tidspunkt da det var en motspillers tur til å spille ut, og en av motspillerne forlanger at spilleføreren skal trekke tilbake det ukorrekte utspill, setter spilleføreren uten straff det feilaktige utspilte kort tilbake på riktig hånd.
> 2. NÅR UTSPILLET ER HOS SPILLEFØRER ELLER BLINDEMANN
> Hvis spilleføreren har spilt ut fra feil hånd på et tidspunkt da det skulle spilles ut fra egen eller blindemanns hånd, og en av motspillerne forlanger at utspillet skal trekkes tilbake, trekker spilleren tilbake det feilaktige utspilte kort. Spilleføreren må nå spille ut fra riktig hånd.

C NÅR SPILLEFØREREN KAN ERVERVE INFORMASJON
Når en spillefører velger en spillemåte som kan være basert på informasjon han har ervervet gjennom lovbruddet, kan TL tildele et justert resultat.