§64. Fremgangsmåten etter at en revoke er blitt etablert
A TILDELING AV STRAFF

> 1. REVOKESTIKKET BLE VUNNET AV DEN FEILENDE SPILLER
> Dersom stikket der revoken skjedde ble vunnet av den feilende spiller, skal stikket der revoken skjedde pluss ett av eventuelle påfølgende stikk vunnet av den feilende side, som straff bli overført til den ikke-feilende side etter at spillet er ferdig.
> 2. REVOKESTIKKET BLE IKKE VUNNET AV DEN FEILENDE SPILLER
> Dersom stikket der revoken skjedde ikke ble vunnet av den feilende spiller, så skal - dersom stikket eller noen av de følgende stikk ble vunnet av den feilende side - som straff, ett stikk overføres til den ikke-feilende side etter at spillet er ferdig. Hvis den feilende spiller senere vant et annet stikk med et kort som lovlig kunne vært spilt til stikket der revoken ble begått, skal også dette stikket overføres til den ikke-feilende side.

B INGEN TILDELING AV STRAFF
Det blir ingen straff:

> 1. DEN FEILENDE SIDE VERKEN VINNER REVOKE-STIKKET ELLER NOE PÅFØLGENDE STIKK
> hvis den feilende side verken vinner revokestikket eller noe påfølgende stikk.
> 2. DEN FEILENDE REVOKERER PÅ NYTT I SAMME FARGE
> for en ny revoke som den samme spiller senere begår i samme farge**.
> **Men den første revoken straffes på vanlig måte.
> 3. REVOKEN VAR EN UNNLATELSE AV Å SPILLE ET KORT SOM LÅ PÅ BORDET MED FREMSIDEN OPP
> hvis revoken ble begått ved at en spiller unnlot å spille et kort som lå på bordet med fremsiden opp, eller tilhørte en hånd som lå på bordet med fremsiden opp, innbefattet kort på blindemanns hånd.
> 4. DEN IKKE-FEILENDE SIDE HAR MELDT PÅ NESTE GIV
> hvis revoken først ble påtalt etter at en spiller på den ikke-feilende side har avgitt en melding på den påfølgende giv.
> 5. RUNDEN ER AVSLUTTET
> hvis revoken ble påtalt først etter at runden er avsluttet.
> 6. REVOKEN SKJEDDE I TOLVTE STIKK
> ved en revoke som er begått i tolvte stikk.

C TURNERINGSLEDER ER ANSVARLIG FOR ET RETTFERDIG RESULTAT
Når TL etter enhver etablert revoke - også revoke som ikke er gjenstand for straff - finner at den ikke-feilende side ifølge denne paragraf ikke har fått tilstrekkelig erstatning for den skade de har lidd, skal han tildele et justert resultat.