## 4. Registrering av mesterpoeng

Spillere som er tildelt mesterpoengkuponger er selv ansvarlig for oppbevaringen av disse.

> Registrering av poeng skjer ved innsendelse av kuponger til:
> Norsk Bridgeforbund, Enebakkveien 133, 0680 Oslo.

Ved første gangs registrering oppgis medlemsnummer, fullt navn, adresse, fødselsdato, klubb og krets, samt sum innsendte poeng pr. kategori.

Når en spiller tidligere er registrert, vedlegges registreringskortet utfylt med summer for de poeng pr. kategori som innsendelsen omfatter. Hvis registreringskortet ikke vedlegges sendingen må fullt navn og klubb oppgis, dessuten sum poeng pr. kategori. Skriv at spilleren er registrert tidligere, og oppgi medlemsnummer om mulig.

NBF kvitterer for registrerte mesterpoeng ved å sende registreringskort for samtlige medlemmer til vedkommendes (hoved)klubb ved sesongstart. Dette vil inneholde kvittering for samtlige registreringer foretatt i perioden 1. juli foregående år til 30. juni inneværende år. I løpet av sesongen vil det bli sendt ut kvitterings-kort og nål til spillere som oppnår ny tittel.

Det er ønskelig at spillere registrerer poeng en gang i året og dessuten når de har en ny nål til gode.