3.7. Reserver
3.7.1.
Etter at antall par som har kvalifisert seg i en videregående turnering er utpekt, er alle andre deltagere å betrakte som reserver. Når man har skilt ut de som har kvalifisert seg til fortsatt spill, rangeres rekkefølgen av reserver etter deres oppnådde resultat i kvalifiseringen. Hvis deltagerne opprinnelig var delt i flere grupper, hvorfra et nærmere bestemt antall kvalifiserte seg fra hver, besettes den første ledige plass med den nærmest følgende reserve i den angjeldende gruppe. Etterfølgende tomme plasser besettes med reserver i henhold til §95 i de internasjonale lover for turneringsbridge.
3.7.2.
Hvis et par ikke kan spille en omgang de har kvalifisert seg for, eller begge ikke er til stede når spillet skal begynne, innsetter den turneringsansvarlige det høyest rangerte tilstedeværende reservepar. Et reservepar rangerer som midlertidige stedfortredere for det kvalifiserte par til det blir gitt signal til å starte annen spillerunde. Deretter overtar de fulle rettigheter, og det opprinnelig kvalifiserte par kan ikke kreve sin plass tilbake. Bestemmelsene om force majeure kan dog komme til anvendelse.