§81. Turneringsleders plikter og myndighet
A OFFISIELL STATUS
TL er den offisielle representant for den arrangerende organisasjon.
B ANSVAR OG BEGRENSNINGER

> 1. TEKNISK LEDELSE
> TL har ansvaret for den tekniske ledelse av turneringen.
> 2. OVERHOLDELSE AV LOVER OG BESTEMMELSER
> TL er bundet av nærværende lover og av tilleggsbestemmelser som er kunngjort av den arrangerende organisasjon.

C PLIKTER OG MYNDIGHET
TLs plikter og myndighet vil normalt omfatte følgende:

> 1. ASSISTENTER
> å oppnevne assistenter i den utstrekning det kreves for utførelsen av vedkommendes plikter.
> 2. PÅMELDING
> å motta påmeldinger og sette opp fortegnelse over deltagerne.
> 3. REGLEMENTERE FORHOLD
> å sørge for at det er et dekkende reglement for turneringen, og gjøre deltagerne kjent med det.
> 4. DISIPLIN
> å sørge for å holde disiplin, og passe på at spillet blir avviklet på en ordentlig måte.
> 5. LOVENE
> å sørge for at lovene blir etterlevd, samt fortolke dem og gi spillerne råd om deres rettigheter og ansvar etter lovene.
> 6. FEIL
> å korrigere feil eller uregelmessigheter som spillerne på en eller annen måte blir klar over, innen utgangen av den korrigeringsfrist som er fastsatt i samsvar med §79C**.
> **Korrigeringsfristen er normalt 30 minutter dersom arrangøren ikke har bestemt noe annet.
> 7. ILEGGELSE AV STRAFF
> å ilegge straff når straff kommer til anvendelse.
> 8. AVKALL PÅ STRAFF
> å gi avkall på straff selv om straff kunne komme til anvendelse, på eget skjønn eller etter anmodning fra den ikke-feilende side.
> 9. TVISTEMÅL
> å bilegge tvistemål eller henvise spørsmål til det rette utvalg.
> 10. REGNSKAP
> å samle inn scorene og sette opp liste over resultatene.
> 11. RAPPORTER
> å rapportere resultatene til den arrangerende organisasjon slik at de kan bli offisielt registrert og offentliggjort.

D DELEGERING AV PLIKTER
TL kan delegere enhver plikt som er nevnt under pkt. C ovenfor, men blir ikke dermed fritatt for ansvaret for at de blir korrekt utført.