§32. Dobling eller redobling utenfor tur
VM kan godta en dobling eller redobling utenfor tur (se §29), bortsett fra at en ukorrekt dobling eller redobling aldri kan bli godtatt (dersom den motstander som står nærmest for tur, likevel melder etter slik melding - se §35A). Hvis den uregelmessige melding ikke blir godtatt, blir den annullert, og utspillsstraff ifølge §26B kan komme til anvendelse.
Dessuten:
A NÅR DET ER MAKKERS TUR TIL Å MELDE
Hvis dobling eller redobling utenfor tur er blitt avgitt på den feilendes makkers tur til å melde, skal den feilendes makker som straff passe resten av meldingsforløpet (se også §23 når det gjelder pass som skader den ikke-feilende side).
B NÅR DET ER HM'S TUR TIL Å MELDE
Hvis en dobling eller redobling utenfor tur er avgitt når det er den feilendes HMs tur til å melde, skjer følgende:

> 1. HM PASSER
> Hvis den feilendes HM passer, må den feilende gjenta sin dobling eller redobling som er avgitt utenfor tur, og det blir ingen straff hvis ikke doblingen eller redoblingen er ukorrekt - i så fall kommer §36 til anvendelse.
> 2. HM AVGIR ET BUD
> Hvis den feilendes HM avgir et bud, kan den feilende i rett tur avgi en hvilken som helst lovlig melding, og som straff må den feilendes makker passe resten av meldingsforløpet (se også §23 når det gjelder pass som skader den ikke-feilende side).