§10. Tildeling av straff
A RETTEN TIL Å TILDELE STRAFF
Det er utelukkende TL som har rett til å tildele straff når straff kan tildeles. Spillerne har ikke rett til å tildele (eller gi avkall på) straff på eget initiativ.
B OPPHEVELSE AV STRAFF ELLER AVKALL PÅ STRAFF
TL kan godkjenne eller oppheve enhver tildeling av straff eller avkall på straff som spillerne har foretatt uten å være instruert av TL.
C VALGMULIGHETER ETTER UREGELMESSIGHETER

> 1. FORKLARING AV VALGMULIGHETER
> Når lovene gir en valgmulighet etter at en uregelmessighet er skjedd, skal TL forklare alle valgmuligheter som står til rådighet.
> 2. VALG MELLOM FLERE MULIGHETER
> Hvis en spiller har flere valgmuligheter etter at det er skjedd en uregelmessighet, må spilleren gjøre sitt valg uten å rådføre seg med sin makker.