§13. Ukorrekt antall kort
Når TL finner at én eller flere lommer i mappen har inneholdt et ukorrekt antall kort*, og en spiller med en ukorrekt hånd har avgitt en melding, kan TL dømme at given rettes opp og meldingene fortsetter uten korrigering, og at spillet spilles uten utskifting av spillere. Hvis han ikke dømmer slik, skal TL tildele poeng direkte, og kan også straffe en feilende spiller. Hvis det ikke er avgitt noen slik melding, skjer følgende:
*Hvis tre hender er korrekte og én hånd er mangelfull, kommer §14 til anvendelse i stedet for §13.
A INGEN SPILLER HAR SETT EN ANNEN SPILLERS KORT
TL skal korrigere avvikelsen som angitt nedenfor, og hvis fremdeles ingen av spillerne har sett noen annen spillers kort, skal TL forlange at mappen blir spilt på normal måte.

> 1. OPPTEGNELSER AV HENDENE
> Når det finnes opptegnelser av hendene, skal TL fordele kortene i samsvar med opptegnelsene.
> 2. RÅDFØRE SEG MED ANDRE SPILLERE
> Hvis det ikke finnes opptegnelser av hendene, skal TL korrigere mappen ved å rådføre seg med spillere som har spilt den tidligere
> 3. FORLANGE OMGIV
> Hvis mappen er blitt gitt på en ukorrekt måte, skal TL forlange omgiv (§6).

B NÅR EN SPILLER HAR SETT EN ANNEN SPILLERS KORT
Når TL finner at:
én eller flere lommer i mappen har inneholdt et ukorrekt antall kort,
og:
når det etter at mappen er rekonstruert i sin opprinnelige tilstand, viser seg at en spiller har sett ett eller flere kort av en annen spillers hånd,
og:
hvis TL kommer til:

> 1. UVESENTLIGE OPPLYSNINGER
> at opplysningene ikke vil forstyrre normal budgivning eller spill, så kan TL - dersom alle fire spillere er enige i det - tillate at mappen blir spilt og scoret på normal måte.
> 2. VESENTLIGE OPPLYSNINGER
> at opplysningene er vesentlig nok til å hindre normal budgivning eller spill - eller hvis noen spiller har innvendinger mot å spille mappen - skal TL fastsette poengene direkte, og TL kan også straffe en feilende spiller.
> C NÅR SPILLET ER FULLFØRT
> Når man etter at spillet er fullført finner at én av spillernes hender opprinnelig hadde mer enn 13 kort og en annen spillers hånd tilsvarende færre, må resultatet annulleres. (Se også §90 om disiplinærstraff.)