§18. Budene
A KORREKT FORM
Et bud angir et antall trekk fra en til sju samt en benevnelse. (Pass, dobler og redobler er meldinger, men ikke bud.)
B OPPHEVELSE AV ET BUD
Et bud opphever et foregående bud hvis det angir samme antall trekk i en høyere rangerende benevnelse, eller et høyere antall trekk i en hvilken som helst benevnelse.
C TILSTREKKELIG BUD
Et bud som opphever det umiddelbart foregående bud, er et tilstrekkelig bud.
D UTILSTREKKELIG BUD
Et bud som ikke opphever det umiddelbart foregående bud, er et utilstrekkelig bud.
E RANGERING AV GRAND OG FARGER
Rangeringen av grand og farger er i nedadstigende rekkefølge: grand, spar, hjerter, ruter, kløver.
F Organisasjonene i de forskjellige sonene i WBF kan tillate andre måter å melde på enn å melde muntlig, f.eks. ved at det kan benyttes meldebokser.