3.6. Straffepoeng
3.6.1.
Straffepoeng kan tildeles ved overtredelse av administrative bestemmelser (regnskapsfeil, tidsfrister, o.l.) eller som følge av forseelser mot bridgelovene.
3.6.2.
Straff for overtredelse av administrative bestemmelser skal fastsettes og meddeles på forhånd av den turneringsansvarlige. Straffen skal være 10-15% av "toppen" for et enkelt spill. Straffebestemmelsenes anvendelse kan utsettes, men gjelder alltid for minst en hel omgang og da fra begynnelsen av denne. Med mindre man på forhånd har meddelt at advarsler kun gjelder for en bestemt omgang, skal de videreføres til turneringens påfølgende omganger.
3.6.3.
Straffen for forseelser mot bridgelovene skal hvor den ikke er definert i lovene, av TL fastsettes til minst 15% av "toppen" for et enkelt spill. Dog kan en justering også gis direkte i score, som i så fall inngår i en normal utregning.
3.6.4.
Ved lovovertredelser behøver straffepoeng til den feilende side og erstatningspoeng til den ikkefeilende side ikke nødvendigvis motsvare hverandre.