§86. Justert resultat i lagturneringer
A MIDDELSCORE VED IMP-BEREGNINGER
Når TL velger å fastsette poeng direkte i form av middels pluss eller middels minus i lagturnering, er dette henholdsvis +3 IMP eller -3 IMP.
**§84E: Hvis det har skjedd en uregelmessighet som lovene ikke har fastsatt en bestemt straff for, tildeler TL et justert resultat dersom det finnes en rimelig mulighet for at den ikke-feilende side er påført skade, samtidig som TL gjør den feilende side oppmerksom på retten til å appellere.
B KORRIGERTE SCORER SOM IKKE BALANSERER I KAMPER ETTER UTSLAGSMETODEN
Når TL tildeler korrigerte scorer som ikke balanserer hverandre (se §12C**) i kamper etter utslagsmetoden, blir resultatet for hvert lag regnet ut særskilt for vedkommende spill. Deretter blir gjennomsnittet av de to resultatene tildelt begge lagene.
**Utdrag av §12C: Når TL fastsetter en korrigert score i stedet for den score som faktisk er oppnådd etter en uregelmessighet, er scoren for den ikke-feilende side den gunstigste score som ville vært rimelig dersom uregelmessigheten ikke hadde skjedd - og for den feilende side den mest ugunstige som i det hele tatt ville være sannsynlig. Scoren som tildeles de to sidene, behøver ikke balansere hverandre.
C UTSKIFTING AV SPILL
TL skal ikke anvende sin myndighet til å forlange omgiv av et bestemt spill ifølge §6 når resultatet av kampen, uten dette spillet, kan være kjent for deltagerne. I stedet tildeles et justert resultat.