§90. Disiplinærstraff
A TURNERINGSLEDERENS MYNDIGHET
I tillegg til å gjennomføre straffebestemmelsene i disse lovene kan TL også tildele straff for enhver forseelse som unødig hindrer eller forsinker spillet, sjenerer andre deltagere, bryter mot korrekt fremgangsmåte, eller krever at det tildeles justert resultat ved et annet bord.
B FORSEELSER SOM KAN BLI GJENSTAND FOR STRAFF
Forseelser som kan bli gjort gjenstand for straff omfatter følgende - men er ikke begrenset til disse punktene:

> 1. KOMME FOR SENT
> at en deltager ankommer etter den kunngjorte starttid.
> 2. LANGSOMT SPILL
> at en deltager spiller unødig langsomt.
> 3. HØYLYTT DISKUSJON
> diskusjon om meldinger, spill eller resultat av en mappe når diskusjonen kan høres ved et annet bord.
> 4. SAMMENLIGNING AV SCORER
> ulovlig sammenligning av scorer med en annen deltager**.
> **Barometerturneringer og lignende turneringer er unntatt etter rundens slutt.
> 5. BERØRING AV ANNEN SPILLERS KORT
> berøring eller behandling av kort som tilhører en annen spiller (§7).
> 6. LEGGE KORTENE FEIL I MAPPEN
> plassere ett eller flere kort i feil lomme på mappen.
> 7. FEIL I FREMGANGSMÅTEN
> feil i fremgangsmåten (som for eksempel unnlatelse av å telle kortene på hånden, spill av feil mappe osv.) som medfører at noen av deltagerne får tildelt justert resultat.
> 8. UNNLATELSE AV Å FØYE SEG ETTER BESTEMMELSER OG INSTRUKSER
> unnlatelse av omgående å føye seg etter bestemmelsene for turneringen eller instrukser fra TL.