1.7. NM for klubblag
1.7.1
Generelt gjelder pkt. 2. Turneringsreglement, lagturneringer.
1.7.2.
Klubber tilsluttet NBF som har betalt medlemskontingent for inneværende sesong (se pkt. 1.1.2.) og som har innfridd sine forpliktelser fra tidligere år, kan melde på lag til NM for klubblag. Klubbene kan delta med så mange lag de ønsker. Alle lagets spillere må være påmeldingsberettiget fra klubben, se pkt. 1.1.2 og 1.1.3.
1.7.3.
Påmelding foretas ved å sende startkontingent for 1. runde til NBF. For frister og kontingentens størrelse, se siste håndbok. Klubber som ikke betaler innen fristens utløp deltar ikke i trekningen. Rundeavgiften for hver senere runde skal innbetales når foregående runde er avsluttet.
1.7.4.
Turneringen spilles etter utslagssystemet til det gjenstår åtte lag som deretter spiller finale alle mot alle. Dersom antall påmeldte lag overstiger 488, blir enten finalen utvidet til 10 lag, eller lag, inkludert fjorårets finalister, tas med i trekningen fra runde 1 eller 2. Trekningen kan ikke ankes.
1.7.5.
Reglement for utslagsrundene

- 1.7.5.1.
  Arrangerende lag er alltid nevnt først og plikter snarest mulig å sette seg i forbindelse med motstanderen for å avtale tid og sted. Dette fritar imidlertid ikke gjestende lag for ansvar for å ta kontakt. Siste dag ved fristens utløp gjelder som spilledag hvis lagene ikke kan bli enige om en tidligere spilledag (se pkt. 2.8.1).
- 1.7.5.2.
  I runde 1 og 2 spilles 32 spill. Fra og med runde 3 spilles det 40 spill. Dette kan imidlertid reduseres til 36/32 spill dersom begge lag er enige om dette. Påtegning gjøres av lagkapteinene på tilsendt lagkampskjema før spillingen begynner.
  Arrangerende lag plikter å skaffe nødvendig materiell til kampens avvikling. Om mulig bør TL være til stede. Hvis ikke, plikter arrangøren å ha en tilgjengelig, f.eks. over telefon. NBF sender regnskapsskjemaer til arrangerende klubb.
- 1.7.5.3.
  I hver kamp kan man benytte inntil 5 spillere, men skifte av spiller kan bare gjøres ved halvtid. Innsetting av nye spillere i senere runder tillates, men ingen spiller kan delta på flere enn ett lag i utslagsrundene (se pkt. 2.2.1).
- 1.7.5.4.
  Kampen spilles i to rom, hvorav det ene er lukket. Til lukket rom har bare TL adgang. I første halvdel av kampen har arrangerende lag rett til å plassere sine spillere etter at gjestende lags spillere har tatt plass. I kampens andre halvdel må arrangerende lags spillere forbli hvor de satt i første halvdel. Ved bytte av spillere tar det nye par plassen til det par de erstatter. Når det arrangerende lag har valgt og plassert sine spillere for andre halvdel, tar gjestende lag plass slik at ingen par spiller mot par de møtte i første halvdel. Det er ikke tillatt for spillere å gå til det andre bordet før alle spill er ferdigspilt ved begge bord.
- 1.7.5.5.
  Ved halvtid og etter kampens avslutning tillates sammenligning av regnskapene først når begge bord er ferdige. Resultatet regnes ut etter IMP-skalaen som står angitt på regnskapsskjemaene. Har begge lag samme antall IMP, vinner det lag som har høyest samlet score. Er også disse tall like, spilles nye runder à fire spill til en vinner er kåret.
- 1.7.5.6.
  Protestfrist for utslagsrundene er ett døgn etter spilt kamp. Innen fristens utløp kan utregningsfeil rettes, samt andre feil (vridd spill, feil kontrakt etc.) som begge lag er enige i. I alle andre tilfeller gjelder underskrevet resultat (jfr. også §79).
- 1.7.5.7.
  Appeller eller protester skal innrapporteres til NBF omgående. Appellskjema og/eller nødvendig dokumentasjon skal undertegnes av begge lag og turneringsleder.
- 1.7.5.8. Senest dagen etter at kampen er spilt, skal seirende lag sende regnskapsskjema fra begge bord til NBFs kontor. Regnskapsskjemaene skal være undertegnet av begge lag.
- 1.7.5.9. Forbundspoeng registreres på hver enkelt spiller i Mesterpoengsystemet, kvitteringskort sendes fra NBF etter at siste utslagsrundene er ferdigspilt. Forbundspoeng utdeles bare for spilte kamper, ikke for walk over.

1.7.6.
Reglement for finalen

- 1.7.6.1. I finalen gis det adgang til å stille med seks spillere fra samme klubb, men maksimum én tidligere utslått spiller kan delta. For å oppnå tittel og premie må minst fem halvrunder være spilt når det er åtte lag i finalen. Ved 10 lag kreves seks spilte halvrunder.
- 1.7.6.2. De deltagende lag spiller alle mot alle i kamper à 32 spill. Ved 10 lag i finalen kan det reduseres til 28 spill.
  Førstnevnte lag i kampoppstillingen betegnes som arrangør og sitter NS i åpent rom og ØV i lukket rom. I første halvrunde skal lagleder for gjestende lag levere plassering av spillerne (på utlevert line-up skjema) til sekretariatet senest 30 minutter før kampstart. Lagleder for arrangerende lag skal levere sin plassering av spillerne senest 25 minutter før kampstart. For annen halvrunde skal lagleder for arrangerende lag levere sin plassering av spillerne senest 10 minutter før runden starter, og lagleder for gjestende lag senest 5 minutter før runden starter. I annen halvrunde blir arrangerende lags spillere sittende i ro, mens gjestende lags spillere bytter plass.
  Bytte av makker betyr at et nytt par er dannet. Når arrangerende lag har utpekt sine spillere for annen halvrunde, skal gjestende lag plassere sine spillere slik at ikke noe par spiller mot et par de allerede har møtt.
- 1.7.6.3. Under en kamp har spillerne ikke lov til å forlate det rom de spiller i, unntatt etter tillatelse av turneringsleder; eller, i lukket rom, i følge med en av turneringslederens representanter. Spillere har ikke anledning til å bakspille eget lag. Kun TL og arrangørens representant(er) har adgang til lukket rom.
- 1.7.6.4. Det brukes meldebokser.
- 1.7.6.5. Det brukes alert og stopp.
- 1.7.6.6. NBFs systemkort skal brukes.
- 1.7.6.7. Samtlige spill skal være datagitte under NBFs kontroll.
- 1.7.6.8. Lagleder for arrangerende lag må sørge for at kampresultatet, kvittert av begge laglederne, leveres til turneringsleder senest 10 minutter etter avsluttet runde. Uregelmessigheter vedrørende innleveringen kan medføre straff. Hvis gjestende lags lagleder ikke er til stede leveres listene innen fristen uten hans underskrift.
- 1.7.6.9. Tid for halvrunde er 130 minutter, medregnet tid for utregning. Ved 28-spills kamper er tid for halvrunde 115 minutter. Lag som møter for sent eller forsinker turneringen, vil ved første gangs forseelse bli tildelt advarsel. Ved senere overskridelser vil laget eller lagene bli trukket ½ VP pr. påbegynte 5 minutter. Ved påstand om sent spill av motstander må turneringsleder tilkalles og gjøres oppmerksom på forholdet snarest mulig.
- 1.7.6.10. Forekommer det uregelmessigheter ved bordene skal turneringsleder straks tilkalles. Turneringslederens avgjørelse kan ankes til det oppnevnte appellutvalg, som avgjør appellen med bindende virkning. Slik anke leveres skriftlig til turneringslederen innen 30 minutter etter at kampen er ferdigspilt. En appell vil ikke bli prøvet med mindre lagets kaptein er enig i appellen, og den skal være undertegnet av lagets spillere (minst tre - en fraværende spiller skal betraktes som enig). Appellgebyr på kr. 100 skal innbetales. Appellen skal føres på NBFs appellskjema.
- 1.7.6.11. Forekommer det feil i utregningen, må deltagerne straks gjøre turneringslederen oppmerksom på dette. Feil vil bli rettet, hvis protest innleveres senest 1 time etter at sluttresultatet for kampen ble offentliggjort. Forekommer det vridd spill i noen kamp, blir spillet annullert og vinnerpoeng beregnes etter pkt. 2.6.4.
- 1.7.6.12. Kampens utfall avgjøres ved hjelp av Internasjonale Match-poeng (IMP - se pkt. 2.6.2.) og vinnerpoeng (VP - se pkt. 2.6.3.).
- 1.7.6.13. Står to eller flere lag likt i vinnerpoeng, vinner det lag som har størst kvotient (antall IMP vunnet, dividert med antall IMP tapt).
- 1.7.6.14. Det kan benyttes RAMA. Kamper bestemmes av TL.
- 1.7.6.15. Alle systemer er tillatt. For kamper hvor ett eller flere par spiller sterkt kunstige systemer, gjelder følgende:
  A Lag der minst ett av parene benytter et sterkt kunstig system:
  - a) Er alltid bortelag, men har fortsatt hjemmelagets plikter.
  - b) Må plassere sine spillere først i begge halvrunder.
  - c) Hvis ett par i et lag benytter et sterkt kunstig system, kan motparten velge å benytte samme par i begge halvrunder mot slike par.
  - d) Dersom begge lag har par som benytter sterkt kunstige systemer, følges de vanlige regler for hjemme- og bortekamp.

  B Ethvert lovlig forsvar mot sterkt kunstige systemer godtas, også forsvar som innebærer spesielle forsvarsmeldinger i spesielle soneforhold.
  Forsvarssystemet skal foreligge skriftlig.
  Frist for fremleggelse er som for line-up. Når et par har deklarert et sterkt kunstig system, kan åpningsmeldingene ikke endres som et "forsvar mot forsvaret", men de har rett til å avtale forsvar mot forsvaret.
  Når to sterkt kunstige systemer møtes, tillates ingen å endre sine åpningsmeldinger.
  C Alle fire spillere tillates å ha forsvarssystemet til disposisjon under meldingsforløp og spill.

- 1.7.6.16. For øvrig spilles etter internasjonale lover for turneringsbridge, siste offisielle utgave.

1.7.7.
Reisestøtte. Se "Reisereglement for NBF" i siste håndbok.