2.4. Ordensregler (åpent og lukket rom)
2.4.1.
Når spillet er avsluttet ved ett av bordene i en kamp, må ingen av spillerne motta eller forsøke å motta opplysninger om resultater ved det andre bordet, dersom dette bord ikke har avsluttet spillet.
2.4.2.
Overtredelse av pkt. 2.4.1 straffes med minst 2 VP i det feilende lags resultat. Overtredelse som medfører eller kunne medføre tilsiktet kontakt mellom de to lags spillere innen kampens (halvrundens) avslutning, kan forårsake ytterligere VP-straff eller disiplinære forføyninger.
2.4.3.
Hvert lag har plikt til, når kampen (halvrunden) er ferdigspilt, og utregning er tillatt, straks å regne ut kampens resultat og kontrollere det med motstanderne. Hjemmelaget skal levere lister fra begge bord, ferdig utregnet og med motstandernes underskrift, til TL senest 15 minutter etter at kampen er avsluttet. Skjer ikke dette, tildeles laget som er årsak til forsinkelsen 1 VP i straff. Hvis hjemmelaget ikke får motstanders underskrift tidsnok til at straff kan unngås, må TL tilkalles.
2.4.4.
Spillerne i lukket rom må ikke forlate dette uten TL's tillatelse, eller, hvis det ikke finnes noen TL, uten tillatelse fra motspillerne.
2.4.5.
Adgang til lukket rom under spillet har kun den offisielle representant for den ansvarlige organisasjon, samt TL og de medhjelpere som han måtte utpeke som assistenter.
2.4.6.
Ut over dette kan TL i spesielle tilfeller og i begrenset omfang gi adgang til lukket rom for andre, og bør gi adgang til aktive bridgejournalister. Disse må i så fall i løpet av halvrunden ikke ta kontakt med åpent rom. Tilskuere pålegges å forholde seg rolige og ikke forstyrre spillerne.
2.4.7.
Eventuelle oversittere kan ikke være tilskuere ved et bord hvor vedkommendes lagkamerater spiller.
2.4.8.
Når bridgerama er i drift, må arrangøren sørge for at tilskuere ikke går fra ramasalen og til åpent rom. Det kan være nødvendig å stenge åpent rom for tilskuere som ankommer etter at omgangen har startet.
Det er ikke tillatt for tilskuere å forflytte seg fra bord til bord.