§26. Tilbaketrukket melding - Utspillsstraff
Når en feilende spiller trekker tilbake en melding og velger å avgi en annen* melding som sin endelige i denne tur, vil følgende skje dersom han blir motspiller:
*En melding som gjentas med en helt annen betydning, skal betraktes som en annen melding.
A MELDINGEN HENVISTE TIL EN BESTEMT FARGE
Hvis den tilbaketrukne melding henviste til en bestemt farge eller bestemte farger, og:

> 1. FARGEN BLIR VIST
> Hvis denne fargen blir vist senere i meldingsforløpet av samme spiller, blir det ingen utspillsstraff, men se §16C.
> 2. FARGEN BLIR IKKE VIST
> Hvis denne fargen ikke blir vist senere i meldingsforløpet av samme spiller, kan spillefører enten forlange, at den feilendes makker spiller ut denne fargen (eller hvis meldingen henviste til flere farger, én bestemt av disse farger) første gang han har utspillet, innbefattet åpningsutspillet; eller forby den feilendes makker å spille ut denne farge (eller hvis meldingen henviste til flere farger, én bestemt av disse farger) første gang han har utspillet, innbefattet åpningsutspillet, og dette forbudet gjelder så lenge han beholder utspillet

B ANDRE MELDINGER SOM TREKKES TILBAKE
Når det gjelder andre meldinger som blir trukket tilbake, kan spilleføreren forby den feilendes makker å spille ut én bestemt farge* første gang han skal spille ut, innbefattet åpningsutspillet, og et slikt forbud gjelder så lenge den feilendes makker beholder utspillet.
*Spilleføreren spesifiserer denne fargen første gang den feilendes makker får utspillet.