§35. Godtagelse av ukorrekt melding
Når det er avgitt en ukorrekt melding som spesifisert nedenfor, og den feilendes VM melder før det er fastsatt en straff, blir det ingen straff for den ukorrekte meldingen (utspillsstraff ifølge §26 kommer ikke til anvendelse), dessuten gjelder:
A DOBLING ELLER REDOBLING
Hvis den ukorrekte melding var en dobling eller redobling som ikke er tillatt ifølge §19, blir denne melding og alle påfølgende meldinger annullert. Meldingen går tilbake til den spiller som står for tur til å melde, og meldingsforløpet fortsetter som om det ikke har skjedd noen uregelmessighet.
B MELDING FRA SPILLER SOM ER PÅLAGT Å PASSE
Hvis en spiller som ifølge lovene er tvunget til å passe, melder noe annet enn pass, blir denne meldingen og alle påfølgende lovlige meldinger stående. Men hvis den feilende var tvunget til å passe resten av meldingsforløpet, må han fremdeles passe ved alle påfølgende anledninger.
C BUD PÅ MER ENN SJU TREKK
Hvis den ukorrekte melding var et bud på mer enn sju trekk, blir denne melding og alle påfølgende meldinger annullert. Den feilende må erstatte sin melding med pass, og meldingene fortsetter som om det ikke har skjedd noen uregelmessighet.
D MELDING ETTER AVSLUTTENDE PASS
Hvis den ukorrekte melding var en melding etter meldingsforløpets avsluttende pass, blir denne melding og alle påfølgende meldinger annullert uten straff.