2.2. Lagsammensetning
2.2.1.
Et lag kan bestå av fire, fem eller seks spillere, pluss en ikke-spillende lagkaptein. I Seriemesterskapet 4. divisjon kan et lag bestå av sju spillere. I Seriemesterskapet 5. divisjon er det ingen begrensning av antall spillere på et lag.

Hvis et lag ved påmeldingen kun består av fire eller fem spillere, kan ytterligere spillere påmeldes senere, men slike etteranmeldte må ikke ha deltatt på et annet lag i den angjeldende turnering. Hvis et lag består av fem eller seks spillere, men kun fire har spilt, kan de andre skiftes ut, hvis arrangøren godkjenner dette. For anvendelse av stedfortreder henvises til punkt. 2.11.