§93. Fremgangsmåten ved appeller
A HVIS DET IKKE FINNES APPELLUTVALG
Hvis det ikke finnes noe appellutvalg (eller turneringsutvalg), skal en eventuell hovedturneringsleder** behandle og ta avgjørelse om alle appeller. Det samme gjelder dersom appellutvalget ikke kan komme sammen uten at avviklingen av turneringen forstyrres.
**I større turneringer hvor det er flere TL, skal én TL være hovedansvarlig, mens de andre er hans assistenter.
B NÅR DET FINNES APPELLUTVALG
Når det finnes appellutvalg, gjelder følgende fremgangsmåte:

> 1. APPELLEN GJELDER LOVANVENDELSE
> Hovedturneringsleder** skal behandle og ta avgjørelse om de deler av en appell som dreier seg utelukkende om lover eller reglement. Hans avgjørelse kan appelleres til appellutvalget*.
> **I større turneringer hvor det er flere TL, skal én TL være hovedansvarlig, mens de andre er hans assistenter.
> 2. ALLE ANDRE APPELLER
> TL skal henvise alle andre appeller til appellutvalget* for avgjørelse der.
> 3. PRØVING AV APPELLER
> Ved prøving av appeller kan appellutvalget* anvende all den myndighet som ifølge disse lovene er tillagt TL, med unntak av at appellutvalget ikke kan tilsidesette TLs avgjørelse i spørsmål som gjelder lover eller reglement, eller når det gjelder TLs myndighet til å ilegge disiplinærstraff. Utvalget kan anbefale TL å omgjøre sin avgjørelse.
> *Soneorganisasjonene i WBF kan fastlegge avvikende fremgangsmåter for å behandle appeller i spesielle konkurranser.

C APPELL TIL NORSK BRIDGEFORBUND
Etter at de ovennevnte metoder er uttømt, kan det gjøres en ytterligere appell til Norsk Bridgeforbund**.
**I Norsk Bridgeforbund er det Lovutvalget (LU) som behandler slike appeller. Appeller til LU skal anmeldes gjennom TL.